**РЕПУБЛИКА СРПСКА**

**ГРАД ПРИЈЕДОР**

**ЈУ ЦЕНТАР ЗА СОЦИЈАЛНИ РАД**

**ПРИЈЕДОР**

**ИНДЕКС РЕГИСТАР**

Индекс регистар садржи информације које су под контролом ЈУ Центра за социјални рад Приједор, односно информације којима Центар за социјални рад располаже, облик у којем су информације на располагању и мјесто гдје се може приступити тим информацијама.

Индекс регистар се објављује на wеб страници Центра за социјални рад Приједор.

Центар за социјални рад Приједор има под контролом све информације из надлежности и дјелокруга рада Центра прописане Законом о социјалној заштити, Породичним законом, Законом о дјечијој заштити и другим позитивним прописима.

Рад Центра за социјални рад организован је кроз службе и одсјеке:

* Служба општих послова
* Служба социјалне заштите
* Служба породично правне заштите
* Одсјек за послове остваривања права из Закона о дјечијој заштити
* Одсјек за финансијско рачуноводствене послове
* Одсјек за планско-аналитичке и развојне послове

Информације под контролом Центра садржане су у оквиру Одсјека и службе Центра за социјални рад Приједор.

**ВРСТЕ ИНФОРМАЦИЈА**

Информације о смислу члана 3. став 1. Закона о слободи приступа информацијама, су следеће:

- информације о мирењу брачних супружника

- информације о повјери малољетне дјеце како рођене у браку тако и у ванбрачној заједници

- информације о уређењу личних односа родитеља и дјеце

- информације о склапању малољетничких бракова и ванбрачној заједници са млљт. лицем

- информације о насиљу у породици, посебном над млљт. лицима

- информације о вршњачком насиљу малољетника

- информације о свим облицима збрињавања дјеце без родитељског старања

- информације о свим облицима заштите дјеце са инвалидитетом

- информације о усвојењу ( потпуно и непотпуно усвојење)

- информације о старатељству, старатељство над одраслим лицима, старатељство над малљт.

- информације о малољетним починиоцима КД и ПД и васпитно запуштеним и занемареним малољетницима

- информације о облицима и врстама смјештаја ( институционални и ванинст, смјештај породични смјештај, смјештај у хранитељским породицама, смјештај у сродничким породицама)

- информације о корисницима материјалних и новчаних давања

- информације о корисницима субвенција

- информације о правима из Закона о дјечијој заштити

- информације о пословању центра

- информације о статистичким извјештајима

**Јавност рада и заштита података**

Рад Центра је јаван.

За давање обавјештења о раду и пословању Центра одговоран је директор Центра или лице које он овласти.

Јавност рада Центра остварује се доступношћу података, информација и докумената који не представљају пословну тајну средствима јавног информисања или другим корисницима изван Центра.

Јавности или субјектима изван Центра не могу се (не смију) саопштавати подаци, информације и документа ако представљају пословну тајну а чијим изношењем у јавност или саопштавањем неовлашћеним лицима може настати штета за Центар.

Подаци, информације или документи који представљају пословну тајну могу се саопштити или учинити доступним само лицима којима је то неопходно у вршењу њихове службене дужности и кад за то постоји законска обавеза.

Подаци који представљају пословну тајну може саопштити само директор Центра или лице које он писмено овласти.

Пословну тајну представљају сви предмети, информације и подаци који откривају идентитет корисника права из социјалне заштите а чијим би објављивањем било доведено у питање право на приватност и друга лична права заштићена Европском конвенцијом о заштити људских права и грађанских слобода.

Подаци о материјалној и социјалној угрожености појединца или породице, као и узроцима, околностима и посљедицама тог стања чува се као службена тајна.

Информације које представљају пословну тајну су и:

* Подаци везани за усвојење и старатељство
* Подаци везани за жртве трафикинга (трговине људима)
* Подаци који садрже елементе понуде за конкурс или јавно надметање до објављивања, односно јавног надметања
* Садржаје уговора закључених са пословним партнерима
* Подаци о личним примањима радника, лични подаци радника
* Подаци које Центру, као повјерљиве саопшти надлежан орган, односно лице друге установе
* Мишљења и налази стручних радника
* Документација о судском поступку

Супротно напријед наведеним ограничењима могу се објавити бројчани показатељи, групни, и збирни показатељи из евиденције а у складу са правилницима о вођењу евиденције и документације које прописује Министраство здравља и социјалне заштите.

**ОБЛИК ИНФОРМАЦИЈА**

Све информације које су под контролом Центра могу се дати као копија оригиналног документа, или као посебно сачињена информација.

**МЈЕСТО ПРИСТУПА ИНФОРМАЦИЈАМА**

Канцеларија службеника за информисање је мјесто гдје подносилац захтјева може добити информације о поднесеном захтјеву, односно гдје може приступити траженим и одобреним информацијама.

Број : 01-020-4/18

Приједор, 21.09.2018. године

**Д И Р Е К Т О Р**

**Милена Миодраговић**